OpenLLM-France/wikimedia huggingface dataset:
# Aliriko zubia

Aliriko zubia Gipuzkoako Usurbil herriko Txikierdi auzoa eta Zubieta elkarlotuz Oria ibaia zeharkatzen duen zubi bat da.

## Historia

Zorrotzeko zubiarekin batera Usurbilgo zubirik zaharrena da. 1533an Zubietako herritarrek probintziari laguntza eskatu zioten aurrez eraiki zuten zubia konpontzeko. 1549an Juan Pérez de Arrillagak bere testamentuan erreal bana utzi zien Usurbilgo 2 zubiei. 1573an berriz ere laguntza eskatu zioten probintziari zubia konpontzeko. 1574an zubitik Ychasau etxerako bide publikoa harriztatu zuten. 1582an berriz konpondu zuten zubia eta 1592an uholde batek suntsitu zuen. 1593ko azaroan Sebastián de Oldaldagorrik Hondarribiko Batzarrari aurkeztutako eskaeraren ondoren berritu zuten. 1623ko dokumentu batean Gipuzkoako Batzarrak egurrezko zubia berreraiki eta oinez, zaldiz eta kargatutako zaldiz pasatzeko moduan jartzeko agintzen du, 20 dukateko zigorreko mehatxupean. Oraindik ez zegoen gurdiak pasatzeko prestatua. 1639an uholde batek puskatu zuen berriz ere. 1741ean Zubietako Komunitateak Zestoako Batzarrari eskatu zion Usurbilek konpon zezala Aliriko zubitik Arrechea etxerako bidea, bertatik eramaten baitzituzten hildakoak Usurbilgo parrokiara eta oinezko eta zaldizkoentzat psasabide bakarra baitzen. 1885ean inauguratu zuten kostako trenbidea eraiki zutenean zubia birmoldatu zuten eta alboko arku bat ezkutuan geratu zen.

## Egitura

Hareharrizko harlanduarekin eraikia dago eta erdi puntuko 3 arku handi ditu. Oria ibaiaren gaineko 2 arku nagusiek 15,5 metro eta 22,20 metroko zabalera dute. Harlanduzko zubi-brankak ditu arkuen arteko pilareetan ur korrontea alboetara bideratzeko, zilindro itxurakoak ur gora, zorrotzak ur behera. Gaineko bideak 3,5 metroko zabalera du.

## Erreferentziak

* ↑ «Aliriko zubia» Usurbilgo Toponimia (Noiz kontsultatua: 2018-08-28).
* 1 2 3 4 «Aliriko zubia» Usurbilgo ondarea ezagutzen (Noiz kontsultatua: 2018-08-28).
* 1 2 3 4 5 Luis., Murugarren Zamora,. (1974). Usúrbil, Aguinaga, Urdayaga y Zubieta. Caja de Ahorros Municipal ISBN 8450063957. PMC 4741361. (Noiz kontsultatua: 2018-08-28).
* 1 2 3 4 5 6 7 8 9 10 «El puente de Alliri» Revista LasarteOria (Lasarte-Oria) (66) (Noiz kontsultatua: 2018-08-28).

## Kanpo estekak

* Datuak: Q56284921
# Alisa Ozhogina

Alisa Ozhogina Ozhogin (2000ko urriaren 31a) igerilari artistikoa espainiarra da. Errusian jaioa, Espainia ordezkatzen du nazioartean. Nazioarteko hainbat domin lortu ditu bai Europako Txapelketatan eta baita Munduko Txapelketatan ere. 2024ko Udako Olinpiar Jokoetan brontzezko domina lortu zuen taldekako ekitaldian.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2022 | Budapest | 03 ! | Taldeka |
| 2023 | Fukuoka | 01 ! | Errutina teknikoa taldeka |
| 2023 | Fukuoka | 03 ! | Bikoteka errutina teknikoa |
| 2024 | Doha | 02 ! | Errutina teknikoa taldeka |
| 2024 | Doha | 03 ! | Bikoteka errutina teknikoa |
| Europako Txapelketak ||||
| Urtea | Lekua | Domina | Kategoria |
| 2020 | Budapest | 02 ! | Errutina librea taldeka |
| 2020 | Budapest | 03 ! | Errutina teknikoa taldeka |
| 2024 | Belgrad | 01 ! | Errutina teknikoa taldeka |
# Alisa Tistxenko

Alisa Sergeievna Tistxenko, errusieraz Алиса Сергеевна Тищенко, (Krasnodar, Errusia, 2004ko otsailaren 17a) errusiar gimnasta artistikoa da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen gimnasia erritmikoan Taldeka aparatu guztiak kategorian, ROC ordezkatuz; Bulgariako taldearen (urrezko domina) atzetik eta Italiako taldearen (brontzezko domina) aurretik sailkatu zen ROCeko taldea. Honako hauek osatzen zuten ROCeko gimnasta taldea: Anastasia Blizniuk, Anastasia Maksimova, Angelina Xkatova, Anastasiia Tatareva eta Alisa Tistxenkok. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Taldeka aparatu guztiak, gimnasia erritmikoa. |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Alisa Sergeievna Tistxenko» olympedia.org (Ingelesez)
* ↑ «Alisa Sergeievna Tistxenko» olympics.com (Gaztelaniaz)

## Kanpo estekak

* Datuak: Q102228548
# Altzieta-Bazkazane

Altzieta-Bazkazane Euskal Herriko udalerri zahar bat da, Nafarroa Beherea lurraldean kokatuta. Garazi eskualdean izan zen, Donibane Garazi hiriburutik 7,4 kilometrora. Altuera 207 eta 788 metro artekoa da, eta 6,89 km²-ko azalera hartzen du. 1836. urtean 452 biztanle zituen.
Bertako biztanleak altzietarrak eta bazkazandarrak dira.

## Izena

Altzieta-Bazkazane beste hizkuntza batzuetan ere ezagutzen da, hala nola:
* frantsesez: Alciette-Bascassan ("alziét bazkazán" ahoskatua)
Udalerria osatzen duten bi herrien izenen gidoien bidez, elkarren ondoan jartzea besterik ez da: Altzieta eta Bazkazane.

## Geografia

Altzieta-Bazkazane Hergarai ibarran dago.

### Ingurune naturala

Lauribar ibaiak, Errobiren ibaiadarra dena, udalerria zeharkatzen du.

### Herriak

* Altzieta
* Bazkazane

## Historia

1842ko ekainaren 11an Ahatsa eta Altzieta-Bazkazane udalerriak batu egin ziren, gaur egungo udalerria sortuz. Prozesu horretan, udalerri berriaren lurraldearen zati bat Ezterenzubi udalerri sortu berriari lagatzen zaio.

## Demografia

Udalerri independentea zeneko datu demografikoak daude:
| 1793 | 1800 | 1806 | 1821 | 1831 | 1836 |
| 280 | 309 | 320 | 387 | 336 | 452 |

## Ondasun nabarmenak

* Altzietako San Salbatore eliza
* Bazkazaneko serorategia
* Bazkazaneko San Andres eliza

## Erreferentziak

* ↑ Euskaltzaindia. 122. araua: Nafarroa Behereko herri izendegia. .
* ↑ Jobbé-Duval, Brigitte. (2009). Dictionnaire des noms de lieux des Pyrénées-Atlantiques. Archives & Culture ISBN 978-2-35077-151-9. PMC 466662204. (Noiz kontsultatua: 2021-05-17).
* ↑ (Frantsesez) texte, France Auteur du. (1842-01). «Frantziar Errepublikako legeak» Gallica (Noiz kontsultatua: 2021-06-17).

## Ikus, gainera

* Ahatsa-Altzieta-Bazkazane
* Garazi
* Nafarroa Beherea

## Kanpo estekak

* Datuak: Q2832176
# Altzoko Igoera

Altzoko Igoera urtero uztailaren 31n jokatzen den txirrindularitza lasterketa da. Proba hau erlojupeko igoera da, Alegian hasi eta Altzo herriaren goialdean amaitzen dena, 5,2 kilometroko distantziara.
Lasterketa honen irabazleen artean badira zenbait txirrindulari ospetsuak, hala nola Santiago Blanco (1993 eta 1994), Unai Osa (1996), Joseba Beloki (1997), José Iván Gutiérrez (1999), edo Andrey Amador (2008). Lasterketaren errekorra Gaizka Lejarretak lortu zuen 2003ko edizioan, 7 minutu eta 49 segundoko denborarekin.

## Palmaresa

| Urtea | Garailea | Bigarrena | Hirugarrena |
| 1992 | Julián Barcina | | |
| 1993 | Santiago Blanco | | |
| 1994 | Santiago Blanco | | |
| 1995 | Miguel Morrás | | |
| 1996 | Unai Osa | | |
| 1997 | Joseba Beloki | | |
| 1998 | Aitor Silloniz | | |
| 1999 | José Iván Gutiérrez | Juan Manuel Garate | Gorka Arrizabalaga |
| 2000 | Iñaki Isasi | Xabier Zandio | Jon Agirrebeitia |
| 2001 | Lander Euba | Andoni Aranaga | Juan Fuentes |
| 2002 | Joseba Albizu | Andoni Aranaga | Aitor Pérez Arrieta |
| 2003 | Gaizka Lejarreta | Jacinto Ceballos Mentxaka | Aitor Pérez Arrieta |
| 2004 | Josu Agirre | Xabat Otxotorena | Joseba Agirrezabala |
| 2005 | Francisco Gutiérrez | Josu Agirre | Joseba Agirrezabala |
| 2006 | Francisco Gutiérrez | Egoitz Murgoitio | Lander Aperribai |
| 2007 | Ismael Esteban | Gorka Izagirre | Guillermo Lana |
| 2008 | Andrey Amador | Ismael Esteban | Luis Moyano |
| 2009 | Garikoitz Bravo | Ion Izagirre | Fabricio Ferrari |
| 2010 | Igor Romero | Yelko Gómez | Igor Merino |
| 2011 | Yelko Gómez | Illart Zuazubiskar | Igor Merino |
| 2012 | Arkaitz Durán | Santiago Ramírez | Jon Ander Insausti |
| 2013 | Antton Ibarguren | Jon Ander Insausti | Óscar González del Campo |
| 2014 | Imanol Estévez | Julen Amezketa | Mikel Bizkarra |
| 2015 | Aitor González Prieto | Óscar González del Campo | Diego Tirilonte |
| 2016 | Jaime Castrillo | Óscar González del Campo | Marc Buades |

## Erreferentziak

* ↑ XI Altzoko Igoera
* ↑ XII Altzoko Igoera
* ↑ XIII Altzoko Igoera
* ↑ XIV Altzoko Igoera
* ↑ XV Altzoko Igoera
* ↑ XVI Altzoko Igoera
* ↑ XVII Altzoko Igoera
* ↑ XVIII Altzoko Igoera
* ↑ XIX Altzoko Igoera
* ↑ XX Altzoko Igoera
* ↑ XXI Altzoko Igoera
* ↑ XXII Altzoko Igoera
* ↑ XXIII Altzoko Igoera
* ↑ XXIV Altzoko Igoera
* ↑ Altzoko XXV Igoera
# Altzinoo

Greziar mitologian, Altzinoo (grezieraz Ἀλκίνοος Alkínoös "buru boteretsua), Nausitooren semea eta Eskerian feaziar mitikoen erregea
Altzinoo bere iloba zen Areterekin ezkondu zen, Rexenorren alaba, norekin Nausikaa, Laodamante, Halio eta Klitoneoren aita izan zen.
Jason argonauta eta Medea jaso zituen, hauek Kolkidatik ihesean zihoazela, urrezko ahari-larrua lapurtu ondoren. Heldu zirenean, Altzinook, Medea bere gurasoengana itzulia izan zedila eskatu zuen, oraindik birjina bazen. Aretek, Medea eta Jasonen arteko ezkontza zuzendu eta honen ondoren, bi hauen artean sexu harremanak izan zituzten, honela Medeak birjintasuna galduz.
Odiseo ere hartu zuen, honen baltsa hondoratu ondoren. Honek bere abenturak kontatu zizkion, eta Poseidonen mehatxuak gora-behera, Altzinook bere bidaia jarraitzen lagundu zion Odiseori. Hori eragozteko, Poseidonek, Odiseoren itsasontzi berria harkaitz batean bihurtu zuen, honela Feaziako portua blokeatuz.
Altzinoo greziar heroi gurtzaren objektu ere izan zen Kortzira hirian (hiriko bi portuetako batek bere izena darama).

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q496595
* Multimedia: Alcinous / Q496595
# Altzo Azpi

Altzo Azpi edo Altzoazpi Altzo udalerriko auzo nagusietako bat da, gune populatu zaharrena dena, baina 21. mendean txikiagoa Altzo Muinorekin alderatuta, non biztanlego gehiena eta udaletxea dauden. Oriako ibarrean kokatuta dago.
Eraikin nabarmen bat dago bertan, Olazabalgo San Salbador eliza. Bertan Altzoko Handiari horman hartu zitzaizkion neurrien aztarnak daude. 21. mendean berritutako errota funtzional bat ere bada auzoan.

## Erreferentziak

* ↑ Eusko Jaurlaritza, Done Jakue bidea. (2021-09-21). «177. Olazabalgo San Salbador Eliza (Altzo-Azpi, Altzo)» www.euskadi.eus (Noiz kontsultatua: 2023-10-24).
* ↑ (Gaztelaniaz) Belauntzaran, E.. (2008-05-01). «Altzoazpi auzoaren nortasuna berreskuratzeko Udalaren nahia» El Diario Vasco (Noiz kontsultatua: 2023-10-24).

## Kanpo estekak

* Datuak: Q123168198
* Multimedia: Altzo Azpi / Q123168198
# Altziburua

Altziburua Senpereko etxe bat da Olha auzoan kokatua.

## Kanpo estekak

* Datuak: Q12253262
# Angiari

Angiari Italiako udalerri bat da. Veronako probintzian kokatuta dago, Veneto eskualdean. 2.489 biztanle ditu, 13,47 kilometro koadroko azaleran banatuta.

## Mugakideak

Angiarik honako udalerri hauekin egiten du muga:
Cerea Legnago Roverchiara San Pietro di Morubio Bonavigo

## Kanpo estekak

* Datuak: Q46542
* Multimedia: Angiari / Q46542
# Anghelu Ruju

Anghelu Ruju ("Aingeru Gorria" euskaraz) Sardiniako nekropoli handiena da. Arkeologia-aztarnategia nuraga kultura aurrekoa da. Alguer hiritik hamar kilometrotara dago, I Piani herrian, Sassariko probintzian. Izena aurkitu zuten tokiarena da.

## Kokapena

Alghero-Fertilia aireportuaren inguruan dago, Alguerretik Porto Torres doan errepidean.

## Aurkikuntza

Aztarnategiren aurkikuntza kasuala izan zen. 1903an landetxe bat eraikitzeko lanak aurrera eramaten ari zenean, lehenengo gorpuzkinak agertu ziren. Hasiera burezur bat eta, harekin batera, zeramika aztarnak izan ziren agertu zirenak. 1904an Antonio Taramelli arkeologoak indusketa laneei ekin zien. Lanean hamar hipogeo eta hogeita bat Domus de Janas. Ondorengo lanak 1967 arte luzatu ziren. Aurkikuntza gehiago egin ziren eta egun 38 domus ezagutzen dira.
Nekropoli horren erabiltzaileak zeintzuk izan ziren ez dago garbi. Hipotesi desberdinak daude: Ozieri kultura (K.a. 3500), Kanpai-formako ontzien kultura (K.a. 2.000tik a 1900ra), Bonnanaro kultura (K.a.1800).

## Kanpo estekak

* (Italieraz):Anghelu Ruju nekropolia Sardiniako mapan.
* (Italieraz):Aztarnategiaren datuak..
* Datuak: Q539095
* Multimedia: Necropoli di Anghelu Ruju / Q539095
# Angical

Angical Brasilgo udalerri bat da, Bahiako estatuan kokatua. 13.732 biztanle ditu 1.530,05 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762342
* Multimedia: Angical / Q1762342
# Angico (Tocantins)

Angico Brasilgo udalerri bat da, Tocantins estatuan kokatua. 2.876 biztanle ditu 451,733 km²ko eremuan.

## Ikus, gainera

* Tocantins

## Kanpo estekak

* Datuak: Q2011594
* Multimedia: Angico (Tocantins) / Q2011594
# Angevinar Inperioa

Angevinar Inperioa XII. eta XIII. mendeetan Plantagenet leinua buru zuten zenbait estaturi historialariek emandako izena da, garai horretan ez baitzegoen horrelako terminorik. Angevinar lurraldeak Pirinioetatik Irlandara zihoazen, mendebaldeko Frantzia eta Ingalaterra osoa bere baitan hartuta.
Ingalaterrako Henry II.aren agintaldian (1154-1189) lurralde hauen hedapena erpinera iritsi bazen ere, Frantziako Filipe Augusto erregeak inperio hori erdibitu zuen, Normandia eta Anjouko lurraldeak bereganatu baitzituen.

## Kanpo estekak

* Datuak: Q538677
* Multimedia: Angevin Empire / Q538677
# Anghiari

Anghiari Italiako udalerri bat da. Arezzoko probintzian kokatuta dago, Toscana eskualdean. 5.384 biztanle ditu, 130,92 kilometro koadroko azaleran banatuta.

## Mugakideak

Anghiarik honako udalerri hauekin egiten du muga:
Arezzo Caprese Michelangelo Citerna Monterchi Sansepolcro Pieve Santo Stefano Subbiano

## Kanpo estekak

* Datuak: Q52063
* Multimedia: Anghiari / Q52063
# Angical do Piauí

Angical do Piauí Brasilgo udalerri bat da, Piauí estatuan kokatua. 6.827 biztanle ditu 223,435 km²ko eremuan.

## Ikus, gainera

* Piauí

## Kanpo estekak

* Datuak: Q1892127
* Multimedia: Angical do Piauí / Q1892127
# Andreas Hofer

Andreas Hofer (Sankt Leonhard, 1767ko azaroaren 22 – Mantua, 1810eko otsailaren 20) Tirolgo abertzalea izan zen. Austriaren armadako soldadua izan zen. Gero, Pressburgeko (Bratislava) Itunean (1805) xedatuaren arabera Tirol Bavariaren mende gelditu behar zela eta, bavariarren eta haien laguntzaile ziren frantsesen aurkako matxinada antolatu zuen. Austriarren laguntzarekin bi aldiz nagusitu zitzaion Bavariako armadari Bergisel mendian, Innsbrucken ondoan (1809). Znaimeko armistizioaren ondorioz, ordea, frantsesen esku geratu zen Tirol. Lefebvre mariskalaren gudaroste askoz indartsuagoari aurre eman zion, baina saldukeria baten ondorioz gudaroste italiarren eskuetan utzi zuten (1810eko urtarrila). Mantuan fusilatu zuten, Napoleonen aginduz, 1810eko otsailaren 20an. 1823an haren gorpua Innsbruck-era eraman zituzten. Tirolgo heroi nazionala da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-3-9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Andreas Kalvos

Andreas Kalvos (grezieraz: Ἀνδρέας Κάλβος; Zante, 1792ko apirilaren 1a - Louth, 1869ko azaroaren 3a) greziar olerkaria izan zen.
Veneziako Errepublikak gobernatzen zuen Zante uhartean jaio zen. 1802an, aitak Livornora eraman zuen, eta Andreasek ez zuen berriro ama ikusi. 1812an Ugo Foscolorentzat lanean hasi zen eta neoklasizismoa, ideal arkaizatzaileak eta liberalismo politikoa bereganatu zituen. Poemak eta tragediak italieraz idazten hasi zen.
1816an Foscolorekin elkartu zen Zürichen eta Britainia Handira joan ziren elkarrekin, baina hurrengo urtean borrokatu eta banandu egin ziren. Kalvos eskolak ematen bizi izan zen eta ezkondu eta alaba bat izan zuen, 1819an hil zirenak.
1820an Florentziara iritsi zen eta Carbonari batu zitzaien. Hurrengo urtean Italiatik kanporatu zuten eta Genevara iritsi zen, bertan hizkuntza irakasle izan zelarik. Han idatzi zituen poemak grezieraz. 1825ean Parisen kokatu zen, baina hurrengo urtean Greziara joan zen. Korfun bizi izan zen, irakasle, eta poema gehiago argitaratu zituen grezieraz. 1852an Ingalaterrara joan zen eta bertan hil zen.

## Lanak

* Ελπίς Πατρίδος
* Λύρα -- ᾨδαὶ Ἀνδρέα Κάλβου (1824 Geneva)
* Λυρικά (1826)
* Hippias
* Le Danaidi (1818)
* Theramenes (1813)
* The Seasons (Le Stagioni -- Giovanni Meli)
* Italian Lessons in Four Parts (1820)
* ᾨδὴ είς Ἰονίους Ode agli Ionii (1814)
* Σχέδιο Νέων Ἀρχῶν τῶν Γραμμάτων
* Ἀπολογία τῆς Αὐτοκτονίας
* Έρευνα περὶ τῆς Φύσεως τοῦ Διαφορικοῦ Ὑπολογισμοῦ (1827)
* Ugo Foscolo, Grazie (1846)
* Canzone (1811)
* Βιβλίον τῶν Δημοσίων Προσευχῶν (1820)
* Γραμματικὴ τῆς Νέας Ἑλληνικῆς Γλώσσης (1822)
* Ἐπίκρισις Θεολογική (1849)

## Kanpo estekak

* Datuak: Q498668
* Multimedia: Andreas Kalvos / Q498668
# Andreas Kaplan

Andreas Kaplan (Munich, 1977ko urriaren 5ean jaioa) Kühne Logistics Unibertsitateko presidentea den ekonomialari alemaniarra da. Horren aurretik, ESCP Business Schooleko errektore kargua izan zuen.
Kaplanen ikerketak gizartearen eraldaketa digitalean oinarritzen dira, adimen artifizialaren, sare sozialen eta errealitate birtualaren inpaktuak azpimarratuz. PLoS-en argitaratutako ikerketa baten arabera, Kaplan zientzialari aipatuenetako bat da mundu mailan.
Kaplanek Sorbonan lortu zuen habilitazioa eta doktoretza, berriz, Koloniako Unibertsitatetik. École Nationale d'Administration-eko ikasle ohia ere bada.

## Lanak

* Kaplan (2023) Business Schools Post-Covid-19: A Blueprint for Survival, Taylor & Francis, UK.
* Kaplan (2022) Artificial Intelligence, Business, and Civilization: Our Fate Made in Machines, Routledge, UK.
* Kaplan (2022) Digital Transformation and Disruption of Higher Education, Cambridge University Press.
* Kaplan (2021) Higher Education at the Crossroads of Disruption: The University of the 21st Century, Great Debates in Higher Education, Emerald Publishing.

## Erreferentziak

* ↑ (Ingelesez) «Hamburger Kühne-Hochschule plant Standort in Asien» Hamburger Abendblatt 2023-11-25.
* ↑ (Ingelesez) «El profesor Andreas Kaplan nuevo decano del campus de parís» Economia de Hoy 2023-01-11.
* ↑ (Ingelesez) «A standardized citation metrics author database annotated for scientific field» PLOS Biology.

## Kanpo estekak

* Andreas Kaplan Webgune ofiziala
* Datuak: Q103984
* Multimedia: Andreas Kaplan / Q103984
# Andreas Leknessund

Andreas Rikardsen Leknessund (Tromsø, 1999ko maiatzaren 21a) norvegiar txirrindulari bat da. Gaur egun Team Sunweb taldean korritzen du.
Norvegiako erlojupeko txapelduna izan da gazte eta helduen mailan eta Europako txapelduna ere bai gazte eta 23 urtez azpiko mailetan. 2023ko Italiako Giroaren 4. etapan mailot arroxa jantzi zuen.

## Palmaresa

2016
* 2. Norvegiako erlojupeko txapelketan (Gazte mailan)
2017
* Europako errepideko txapelketa (Gazte mailan)
* Norvegiako erlojupeko txapelketan (Gazte mailan)
2018
* 2. Norvegiako erlojupeko txirrindularitza txapelketan
2019
* Norvegiako erlojupeko txirrindularitza txapelketa
* 2. Norvegiako errepide txirrindularitzako txapelketan
* Priessnitz Spa Sari Nagusia: sailkapen nagusia, etapa 1 eta gazterik onena
* 2. Circuit des Ardennes eta gazterik onena
* 2. Ronde de l'Isard
* 2. Kattekoers
2020
* Norvegiako erlojupeko txirrindularitza txapelketa
* Europako erlojupeko txapelketan (23 urtez azpikoak)
* Giro del Friuli Venezia Giulia: sailkapen nagusia, mendikoa, puntukakoa eta 2 etapa
* Hafjell Sari Nagusia
* Lillehammer Sari Nagusia
* Okolo Slovenska - gazterik onena
2021
* 3. Norvegiako erlojupeko txirrindularitza txapelketan
2022
* Suitzako Itzuliko etapa 1
* Arctic Race of Norway: sailkapen nagusia, etapa 1 eta gazterik onena
2023
* 3. Norvegiako erlojupeko txirrindularitza txapelketan
* 8. Italiako Giroan, mailot arrosa bost egunez jantzi zuen (4. etapatik 8.etapara)
2024
* 3. Norvegiako erlojupeko txirrindularitza txapelketan

## Sailkapen orokorra Itzuli Handietan

| Itzuli Handia | 2022 | 2023 |
| Italiako Giroa | — | 8. |
| Frantziako Tourra | 28. | |
| Espainiako Vuelta | — | |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ Etxeberria, Julen. «Lehen biak, pozez gainezka» Berria (Noiz kontsultatua: 2023-05-10).

## Kanpo estekak

* Andreas Leknessund - ProCyclingStats
* Fitxa irakurgai (Ingelesez)
* Datuak: Q54555081
* Multimedia: Andreas Leknessund / Q54555081
# Andreas Lippoldt

Andreas Lippoldt (Sindelfingen, 1967) arkularia da. Alemania ordezkatu zuen 1992ko Udako Olinpiar Jokoetan.

## Erreferentziak

* ↑ Andreas Lippoldt
* ↑ Andreas LIPPOLDT

## Kanpo estekak

* Datuak: Q41672362
# Andreas Madsen

Andreas Madsen ( Handbjerg, Danimarka, 1881eko urriaren 17a - San Carlos de Bariloche, Argentina, 1965eko irailaren 1a ), Danimarkako esploratzaile eta idazlea izan zen. 1901ean Argentinara iritsi zenean, Perito Morenok zuzendutako Mugen Batzordean lan egin zuen. Fitz Roy menditik gertu kokatzen da eta bertan idazten du La Patagonia vieja, 1948an lehen aldiz argitaratua.

## Biografia

Danimarkako itsas armadan sartuta, hainbat lan egin zituen gaztetatik Europako kostaldeak zeharkatuz.
1901ean Argentinara iritsi zen eta Muga Batzordeetan sartu zen, Francisco Pascacio Moreno perituak zuzenduta, Patagonian Txilerekin muga egitea helburu zuena. Andreas, itsasgizon bezala dituen trebetasunengatik kontratatua izan zen.
Buenos Aires, San Martin eta Viedma lakuen inguruan ibili ondoren, azken horretan finkatu zen 1903. urte inguruan. Han esperientzia berezia bizi izan zuen, bost hilabete eman zituelako lakuaren ertzean bakardadean. Orduan eraiki zuen bere lehen etxebizitza, guanako larruz eta zurez egina. Hainbat lan egin zituen langilezain gisa estantzietan, tropillak zaintzen (zaldiak), idi zaintzak gidatzen eta Bonvalot & Cía konpainiako zerrategietan lan egiten.
Artile enpresa baten zerbitzuan, txalupa txiki batean nabigatu zuen Viedma aintziratik Atlantikora, La Leona ibaian, Argentino aintziran eta Santa Cruz ibaian zehar, ibilbidearen nabigagarritasuna aztertzeko, eta bera izan zen ibilbidea bakarka egin zuen lehena.
Era berean, idi gurdi batekin elur gainean bidaia bat egin zuen, iparrorratz bakar batetik gidatuz, gaur egun Viedma eskualdea Mata Amarilla herriarekin lotzen duen bidean aitzindari bihurtuz.
1912an Danimarkara itzuli zen eta Steffany Thomsenekin ezkondu zen. Bi urte beranduago, Lehen Mundu Gerra hastean, Argentinara itzuli zen, eta Viedma aintziran jarraitu zuen lanean, lurjabe handien taldeek eragindako presioen ondorioz, mendebalderago mugitu behar izan zuen arte, de las Vueltas ibaiaren ertzean ezarriz, Fitz Roy mendiaren oinean. Madsenek Patagonian urteetan zehar egindako lanak kontuan hartuta, Estatuak 17.000 hektarea inguru ematen dizkio errentan, Vueltako ibaitik mendebaldera, eta beste 3000 hektarea ibaiaren ekialdera.
Andreas Madsenek bertan sortu zuen "Estancia Cerro Fitz Roy" izeneko bere etxaldea, mendigunea berak Argentinari alokatzen zion lotearen barruan geratzen baitzen.
Lau seme-alaba izan zituen: Peter Christian, Karl Richard, Fitz Roy eta Anna Margarethe.
Bere etxeko sarrerako atean esaldi hau irakur zitekeen: "Pensar Alto, Sentir Hondo, Hablar Claro"
1963an Barilocheko San Carlosera joan zen bizitzera, bere seme-alabak Anna eta Peter hiri horretan baitzeuden. Bertan hil zen 1965eko irailaren 1ean, eta, ondoren, 1972an, bere gorpuzkiak familiaren hilerrira eraman zituzten, bere nahiaren arabera, bere etxebizitzatik metro batzuetara.

## Kanpo estekak

Patagonia: Don Andreas Madsen. Sergio Zagier
* Datuak: Q5675254